હજીસુધી તો છેતરપીંડીની વિગતો પણ સ્પષ્ટ થઇ નથી. મીડિયામાં આવેલ રિપોર્ટો પરથી એવું દેખાઈ રહ્યું છે કે પીએનબીએ મોદીની વિદેશમાં કાર્યરત કંપનીઓ માટે કેટલાક લેટર ઓફ અન્ડરસ્ટેન્ડિંગ (આ એક પ્રકારની ગેરંટી જ છે) જારી કર્યા હતા. એક કર્મચારીએ બેંકો દ્વારા ઉપયોગમાં લેવાતી મેસેજ મોકલવાની સિસ્ટમ ‘સ્વીફ્ટ’નો તેમની સત્તાની ઉપરવટ જઈને ઉપયોગ કર્યો હતો. તેના ઉપર ઘણાબધા લેટર ઓફ અન્ડરસ્ટેન્ડિંગ જારી કરવાનો આરોપ છે જેની તાકાત ઉપર મોદીની ફર્મને પરદેશમાં બેન્કોએ લોન આપી હતી.